Source: https://www.slov-lex.sk/pravne-predpisy/SK/ZZ/2018/111/
Timestamp: 2020-05-25 14:48:09+00:00

Document:
111/2018 Z.z. - Zákon o poskytovaní dotácií v pôsob... - SLOV-LEX
111/2018 Z.z.
o poskytovaní dotácií v pôsobnosti Úradu podpredsedu vlády Slovenskej republiky pre investície a informatizáciu
Tento zákon upravuje rozsah, účel, podmienky, spôsob a kontrolu poskytovania dotácií v pôsobnosti Úradu podpredsedu vlády Slovenskej republiky pre investície a informatizáciu (ďalej len „úrad“), vyhodnocovanie žiadosti o poskytnutie dotácie (ďalej len „žiadosť“) a zverejňovanie informácií úradom.
Poskytovanie dotácií v oblasti regionálneho rozvoja upravuje osobitný predpis.1)
Rozsah poskytovania dotácie
Dotácia z rozpočtovej kapitoly úradu na príslušný rozpočtový rok sa môže poskytnúť za podmienok ustanovených týmto zákonom a osobitným predpisom1a) na podporu
informatizácie spoločnosti,
rozvoja investičného prostredia v Slovenskej republike,
implementácie Agendy 2030 pre udržateľný rozvoj.
Účel poskytovania dotácie
Dotáciu podľa § 2 písm. a) možno poskytnúť na
podporu aktivít zameraných na získanie inovatívnych návrhov riešení v oblasti e-Governmentu,
podporu využívania moderných technológií a rozvoj vysokokapacitných info-komunikačných sietí pre komunity,
podporu vzdelávacích a iných odborných aktivít a projektov zameraných na zvyšovanie informačnej gramotnosti a podporu využívania elektronických služieb verejnej správy,
prípravu analytických kapacít a podporu študentov zapojených do výskumu v oblasti informatizácie vrátane podpory študentov, ktorí reprezentujú Slovenskú republiku na medzinárodnej úrovni,
podporu online nástrojov participatívnej demokracie,
podporu osvetových podujatí a projektov pre zvyšovanie informovanosti verejnosti o zámeroch v oblasti informatizácie vrátane podpory edičnej činnosti a publikačnej činnosti,
tvorbu inovatívnych aplikácií zjednodušujúcich používanie elektronických služieb verejnej správy,
vytvorenie konceptu rozumných miest a regiónov,
projekty realizované z európskych štrukturálnych a investičných fondov,
predfinancovanie alebo dofinancovanie projektov z priamo riadených programov Európskej únie a ostatných finančných nástrojov Európskej únie.
Dotáciu podľa § 2 písm. b) možno poskytnúť na
tvorbu investičných platforiem a podporu inovatívnych projektov realizovaných v rámci vytvorených investičných platforiem,
podporu inovatívnych projektov využívajúcich hybridné modely financovania.
mikrogranty na realizáciu lokálnych iniciatív a projektov zameraných na implementáciu Agendy 2030 pre udržateľný rozvoj,
tvorbu riešení v oblasti informačných technológií na podporu sociálnej inovácie, ktorá implementáciou výrazne prispeje k naplneniu vymedzených cieľov Agendy 2030 pre udržateľný rozvoj,
prípravu analytických kapacít, vzdelávacích a odborných aktivít zapojených do výskumu, vrátane podpory študentov, ktorí reprezentujú Slovenskú republiku na medzinárodnej úrovni.
Dotáciu podľa § 3 možno poskytnúť žiadateľovi, ktorým je
občianske združenie so sídlom na území Slovenskej republiky,
nadácia so sídlom na území Slovenskej republiky,
záujmové združenie právnických osôb, ktoré je právnickou osobou so sídlom na území Slovenskej republiky,
nezisková organizácia poskytujúca všeobecne prospešné služby so sídlom na území Slovenskej republiky,
základná škola alebo stredná škola so sídlom na území Slovenskej republiky,
právnická osoba zriadená osobitnými predpismi;2) takejto právnickej osobe nemožno poskytnúť dotáciu na činnosť, na ktorú má podľa osobitného predpisu3) poskytnuté prostriedky z rozpočtu verejnej správy,
fyzická osoba – podnikateľ s miestom podnikania na území Slovenskej republiky,
právnická osoba oprávnená na podnikanie so sídlom na území Slovenskej republiky.
Dotáciu možno poskytnúť žiadateľovi, ktorý spĺňa podmienky podľa tohto zákona a osobitných predpisov.4)
Dotáciu nemožno poskytnúť ani použiť okrem účelu podľa osobitného predpisu5) ani na
Dotáciu na účely podľa § 3 možno poskytnúť žiadateľovi, ak preukáže, že má na financovanie účelu, na ktorý sa dotácia požaduje, zabezpečené spolufinancovanie z vlastných zdrojov alebo iných zdrojov najmenej vo výške 5 % z celkového rozpočtu projektu, to neplatí pre dotáciu podľa § 3 ods. 1 písm. j). Spolufinancovanie z vlastných zdrojov žiadateľ preukazuje čestným vyhlásením.
Ak nie je dotácia podľa odseku 4 poskytnutá v požadovanej výške, spolufinancovanie z vlastných zdrojov alebo iných zdrojov sa môže znížiť úmerne k výške poskytnutej dotácie.
Spôsob poskytovania dotácie
Dotáciu možno poskytnúť žiadateľovi na základe žiadosti. Žiadosť vrátane jej príloh sa predkladá úradu v lehote určenej vo výzve na predkladanie žiadostí, v elektronickej podobe podpísanej kvalifikovaným elektronickým podpisom;6) žiadateľ, ktorým je fyzická osoba – podnikateľ, predkladá žiadosť vrátane jej príloh v listinnej podobe.
ak ide o obec alebo vyšší územný celok,
ak ide o občianske združenie, nadáciu alebo záujmové združenie právnických osôb, ktoré je právnickou osobou,
ak ide o neziskovú organizáciu poskytujúcu všeobecne prospešné služby,
ak ide o základné a stredné školy so sídlom na území Slovenskej republiky,
ak ide o vysoké školy so sídlom na území Slovenskej republiky,
ak ide o právnickú osobu – podnikateľa,
meno a priezvisko zodpovedného zástupcu, ak je ustanovený.
súhlas žiadateľa so spracovaním jeho osobných údajov.
Prílohou k žiadosti okrem dokladov podľa osobitného predpisu7) je
čestné vyhlásenie žiadateľa o tom, že mu na rovnaký projekt nebola v minulosti poskytnutá dotácia od úradu; táto povinnosť sa nevzťahuje na projekty, ktoré sa realizujú vo viacerých na seba nadväzujúcich obdobiach,
doklad preukazujúci zabezpečenie spolufinancovania podľa § 4 ods. 4.
Ak žiadosť neobsahuje predpísané náležitosti alebo prílohy, úrad do desiatich dní odo dňa doručenia žiadosti vyzve žiadateľa, aby ju doplnil. Ak žiadateľ výzve na doplnenie žiadosti v určenej lehote nevyhovie, úrad žiadosť zamietne.
Dotácia sa poskytuje na základe písomnej zmluvy o poskytnutí dotácie uzatvorenej medzi úradom a žiadateľom podľa § 4 ods. 1 alebo medzi úradom, žiadateľom a zriaďovateľom, ak ide o žiadateľa podľa § 4 ods. 1 písm. i).
Zmluva o poskytnutí dotácie obsahuje
číslo účtu vo formáte medzinárodného bankového účtu (IBAN) vedeného v banke alebo pobočke zahraničnej banky, na ktorý sa dotácia poukazuje,
podmienky zúčtovania dotácie a termín odvodu nepoužitých finančných prostriedkov a výnosov z prostriedkov štátneho rozpočtu,
sankcie za porušenie finančnej disciplíny,8)
záväzok príjemcu dotácie, že poskytnutú dotáciu vráti, ak mu bola na ten istý účel už poskytnutá dotácia zo štátneho rozpočtu v príslušnom rozpočtovom roku.
Vyhodnocovanie žiadosti
Poskytnutie dotácie schvaľuje vedúci úradu na základe odporúčania najmenej trojčlennej komisie, ktorá vyhodnocuje žiadosti a ktorú zriaďuje vedúci úradu ako poradný orgán.
Členov komisie vymenúva a odvoláva vedúci úradu na návrh tajomníka komisie, ktorým je vedúci zamestnanec vecne príslušného organizačného útvaru úradu.
Člen komisie ani jemu blízka osoba9) nesmie byť
žiadateľom alebo zaujatý voči žiadateľovi,
konečným užívateľom výhod žiadateľa, ktorý je ako partner verejného sektora zapísaný v registri partnerov verejného sektora podľa osobitného predpisu.10)
Ak je to potrebné, na zabezpečenie účelu poskytovania dotácie môže byť zriadených viacero komisií.
Podrobnosti o zložení, prijímaní odporúčaní komisie a postupe komisie pri vyhodnocovaní žiadosti upravuje štatút komisie, ktorý schvaľuje vedúci úradu.
Úrad zverejňuje na svojom webovom sídle
najmenej dva mesiace pred termínom predkladania žiadostí výzvu na predkladanie žiadostí, ktorá obsahuje
lehotu na predloženie žiadosti,
účel a kritériá vyhodnocovania a ich dôležitosť,
označenie osôb, ktoré môžu podať žiadosť,
spôsob odstraňovania formálnych nedostatkov žiadosti,
lehotu na vyhodnotenie žiadosti a postup vyhodnocovania žiadosti,
zloženie komisie na vyhodnocovanie žiadosti,
do 30 dní od schválenia žiadosti všetky schválené žiadosti, výšku a účel dotácie a identifikáciu konečného prijímateľa dotácie,
do 30 dní od neschválenia žiadosti všetky neschválené žiadosti a dôvod neschválenia žiadosti,
vyhodnotenie výsledkov už poskytnutých dotácií, ktoré má úrad k dispozícii,
Ustanovenia osobitného predpisu o obmedzení11) prístupu k informáciám nie sú dotknuté.
Úrad vykonáva finančnú kontrolu hospodárenia s poskytnutou dotáciou12) a kontrolu dodržania podmienok zmluvy o poskytnutí dotácie.
Ak prijímateľ dotácie porušil finančnú disciplínu, postupuje sa podľa osobitného predpisu.13)
Na poskytnutie dotácie podľa tohto zákona nie je právny nárok.
Na poskytovanie, používanie a zúčtovanie dotácií sa použijú ustanovenia tohto zákona a ustanovenia osobitných predpisov.4)
Týmto zákonom nie sú dotknuté ustanovenia osobitných predpisov o štátnej pomoci.14)
Zákon č. 539/2008 Z. z. o podpore regionálneho rozvoja v znení neskorších predpisov.
Napríklad zákon č. 68/1997 Z. z. o Matici slovenskej v znení neskorších predpisov.
Čl. 107 a 108 Zmluvy o fungovaní Európskej únie v platnom znení (Ú. v. EÚ C 202, 7. 6. 2016).
Nariadenie Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26. 6. 2014) v platnom znení.
§ 8a ods. 4 zákona č. 523/2004 Z. z. v znení neskorších predpisov.
§ 19 zákona č. 315/2016 Z. z. o registri partnerov verejného sektora a o zmene a doplnení niektorých zákonov.
Napríklad čl. 107 a 108 Zmluvy o fungovaní Európskej únie, nariadenie (EÚ) č. 651/2014, zákon č. 358/2015 Z. z.
§ 2 Rozsah poskytovania dotácie
§ 3 Účel poskytovania dotácie
§ 5 Spôsob poskytovania dotácie
§ 6 Vyhodnocovanie žiadosti
§ 7 Zverejňovanie informácií
Číslo: 111/2018 Z. z.
Názov: Zákon o poskytovaní dotácií v pôsobnosti Úradu podpredsedu vlády Slovenskej republiky pre investície a informatizáciu
2. 01.05.2018 - 31.12.2018
3. 01.01.2019 - 31.08.2019 313/2018 Z. z.
4. 01.09.2019 - 221/2019 Z. z.

References: § 2
 § 2
 § 3
 § 3
 § 3
 § 4
 § 4
 § 4

Čl. 107

§ 8

§ 19
 čl. 107

§ 2

§ 3

§ 5

§ 6

§ 7